Farg‘onada yordamga muhtoj fuqarolarga qishki kiyim-kechaklar tarqatildi (foto)

Farg‘ona viloyati bosh imom-xatibi T.Erbo‘tayev boshchiligida O‘zbekiston tumani “Qudash – ayollar muruvvat uyi”ga har biri uch yuz ellik ming so‘mdan bo‘lgan 83 dona qishki kiyim-kechaklar homiylarni jalb qilgan holda tarqatildi, deb xabar beradi O‘zbekiston musulmonlari idorasi matbuot xizmati.

Shuningdek, Qo‘shtepa tumani Shomirza va Paxtakor MFYlarida yashovchi 17 nafar yordamga muhtoj kishilarga ham qishki kiyim-kechak ulashildi.
“Fuqarolar ko‘rsatilayotgan g‘amxo‘rliklardan xursand ekanini ularning siymosidan anglash qiyin emas. Biroq mehr-muruvvatli insonlarning kelishi ularni yanada mamnun etadi”, — deyiladi xabarda.